Laevateede üksus

Laevateede ja sadamate osakond

Merendusteenistus

Transpordiamet

[info@transpordiamet.ee](mailto:maaamet@maaamet.ee)

02.10.2023

**Ohutusmeetmed Poruni jõel seoses 330 kV õhuliini L353 rekonstrueerimistöödega**

Elektritööde ettevõte LEONHARD WEISS OÜ pöördub teie poole seoses ohutusmeetmetega Poruni jõel 330 kV pingega elektriõhuliini L353 rekonstrueerimistöödel tehtavatel juhtmetöödel.

Liini ehitustöid teostatakse koos Enersense AS-iga riigihanke võitjana, Elering AS-iga sõlmitud töövõtulepingu alusel. Tulenevalt tööde mahust oleme tööd peaehitajatena lõikudeks jaganud. LEONHARD WEISS OÜ enda töölõikudeks on liinitrassid:

(a) Viru alajaamast (Narva-Jõesuu linn) kuni Karoli külani (Alutaguse vald),

(b) Võtikvere külast (Mustvee vald) kuni Uhmardu külani (Tartu vald),

(c) Vissi külast (Nõo vald) kuni Rebaste külani (Elva vald).

Liinitrassi L353 kulgemise trassikaart on leitav Eleringi veebilehel: <https://gis.elering.ee/>

Rekonstrueeritava 330 kV elektriõhuliini L353 Viru-Tsirguliina trassikoridor läbib mh veeteid, ning juhtmete tõmbamisel mastidele (kerimine) tuleb tagada veeteedel liiklejate ohutus ja turvalisus, kuna juhtmetööde tegemisel on oht metalltrosside (liidrite) vette kukkumiseks. Selline oht on tööde reaalse teostamise ajal, mitte töövälisel ajal.

Kokkuvõtlik kirjeldus juhtmetöödest: õhuliini mastidel asuvad rullikud, nendest tõmmatakse üle liidrid (metalltrossid), mis ühendatakse kerimismasina külge; liidritega ühendatakse õhuliini juhe, mis keritakse/tõmmatakse mastidele. Kerimistöid tehakse kerimislõikude kaupa (st mitte ühest mastist kõrvaloleva mastini). Näiteks Poruni jõgi asub mastide 34 ja 35 vahelises visangus, kuid kerimislõiguks on vahemik mastist 27 kuni mastini 51.

LEONHARD WEISS OÜ töölõikudesse jäävad Uhmardu jõgi, Kullavere jõgi, Gorodenka oja, Karoli oja ning Poruni jõgi. Neist Poruni jõgi nõuab meie hinnangul ohutusmeetmeid jõel liiklemise turvalisuse tagamiseks.

Juhtmetööd Poruni jõge hõlmavas kerimislõigus on kavas ca 23. oktoobrist kuni 19. novembrini 2023. Tööde tegemise ajaks paigaldame hoiatussildid mõlemale poole liini ning tööajal (mil on reaalne oht) tagame ka mehitatud valve mootorpaadiga. Samuti viibib objektil tööjuht.

Juhul, kui teil on täiendavaid ettepanekuid meie kasutatavate meetmete kohta Poruni jõge puudutavas osas, palun andke sellest teada.

Lisaks mainime, et L353 liin ületab ka Emajõge (mastivahemik 429-430, Kikaste ja Veskimäe küla piiril), mis on laevatatav sisevesi, ning vastava töölõigu peaehitaja, kelleks on Connecto Eesti AS, vastutab vajalike ohutusmeetmete eest tolles lõigus. Sellegipoolest, kui te saate juba ennetavalt anda juhised, millised nõuded on kerimistööde tegemisel Emajõe ületusel, saaksime ka nendega seda infot ennetavalt jagada. Kerimistööd tolles töölõigus saavad toimuma 2024. a esimeses pooles.

Täpsustavate küsimuste puhul palun võtke ühendust LEONHARD WEISS OÜ juhtmetööde projektijuhiga: Endel Suhostovski, tel: +372 5885 6137.

Lugupidamisega

LEONHARD WEISS OÜ

Endel Suhostovski

Juhtmetööde projektijuht

[e.suhostovski@leonhard-weiss.com](mailto:e.suhostovski@leonhard-weiss.com)

tel: +372 5885 6137